Publication: Magyar Közlöny
Issue: MK-1998-106 (Year: 1998, Number: 106)
Era: 1990-2004
Section: a 14/1998. (XI. 27.) GM rendeletben foglaltak alapján megvizsgáltam, és megállapítottam, hogy azok a Gázpalack
Paragraph Index: 147

a) Kezelés az „A” oldatban A vizsgáló oldatot megfelelő üvegedénybe (pl. nagy üvegpohárba) kell önteni, és azt vízfürdőbe állítani, amelynek hőmérsékletét 30± 1 ˚C-ra kell beállítani. A vízfürdőt mágneskeverővel kell keverni, és a hőmérsékletet kontakthőmérővel ellenőrizni. A próbatestet alumíniumhuzal segítségével kell a vizsgáló oldatba lógatni, vagy úgy kell belemeríteni, hogy csak a sarkain feküdjön fel; ez utóbbi eljárás előnyösebb. A kezelési időtartam: 6 óra. Ügyelni kell arra, hogy a kezelésnél a próbatest minden cm2-ére legalább 10 cm 3 vizsgáló oldat jusson. A kezelés után a próbatestet vízzel le kell öblíteni, ezután kb. 30 mp időtartamig felére higított salétromsavba kell meríteni, majd ismételten vízzel leöblíteni, és légfúvással megszárítani.

Source: https://magyarkozlony.hu/hivatalos-lapok/2eebbe714d39ba2d36501d36b733490bac312f11/dokumentumok/3059594ac203937a2a3e3d2de80209157e3b384e/letoltes